TMI ดีดบวก 8% นิวไฮรอบ 1 ปี 2 เดือน หลังผลงานปี 61 ขาดทุนลดลงเหลือ 17 ลบ.
TMI ดีดบวก 8% นิวไฮรอบ 1 ปี 2 เดือน หลังผลงานปี 61 ขาดทุนลดลงเหลือ 17 ลบ. โดย ณ เวลา 11.46 น. อยู่ที่ระดับ 0.92 บาท บวก 0.07 บาท หรือ 8.24% สูงสุดที่ระดับ 0.94 บาท ต่ำสุดที่ระดับ 0.85 บาท ด้วยมูลค่าการซื้อขาย 18.07 ล้านบาท
22 ก.พ. 2562

ผู้สื่อข่าวรายงานว่า ราคาหุ้น บริษัท ธีระมงคล อุตสาหกรรม จำกัด (มหาชน) หรือ TMI ณ เวลา 11.46 น. อยู่ที่ระดับ 0.92 บาท บวก 0.07 บาท หรือ 8.24% สูงสุดที่ระดับ 0.94 บาท ต่ำสุดที่ระดับ 0.85 บาท ด้วยมูลค่าการซื้อขาย 18.07 ล้านบาท โดยราคาหุ้นปรับตัวเพิ่มขึ้นทำจุดสูงสุด (นิวไฮ) ในรอบ 1 ปี 2 เดือน นับตั้งแต่ราคาหุ้นปิดที่ระดับ 0.94 บาท เมื่อวันที่ 3 เม.ย. 61

ทั้งนี้ ราคาหุ้น TMI ปรับตัวขึ้นวันนี้ หลังบริษัทรายงานผลการดำเนินงานงวดปี 2561 มีผลขาดทุนลดลงจากช่วงเดียวกันกับช่วงเดียวกันของปีก่อน ดังนี้

ทั้งนี้ ผลการดำเนินงานที่ขาดทุนลดลงมาจากผลการดำเนินงานของโรงไฟฟ้าบริษัทย่อยมีผลการดำเนินงานเป็นไปตามคาดหมาย สำหรับต้นทุนขายในปี 2561 เท่ากับ 272.14 ล้านบาท หรือลดลงร้อยละ 3.32 เมื่อเปรียบเทียบกับต้นทุนขายของปี 2560 ซึ่งเท่ากับ 281.48 ล้านบาท โดยลดลงตามสัดส่วนของรายได้สำหรับค่าใช้จ่ายในการบริหารในปี 2561 เท่ากับ 75.66 ล้านบาท หรือลดลง 8.41 เมื่อเปรียบเทียบกับปีที่แล้ว ซึ่งเป็นค่าใช้จ่ายในการหารที่ลดลงโดยผลมาจากการปรับลดค่าล่วงเวลาและหนี้สงสัยจะสูญลดลง